ASIAN บวกแรง 13.33% รับ Q3/60 ฟันกำไร 111.95 ลบ. หลังยอดขายอาหารสัตว์เลี้ยงพุ่ง
ASIAN บวกแรง 13.33% รับ Q3/60 ฟันกำไร 111.95 ลบ. หลังยอดขายอาหารสัตว์เลี้ยงพุ่ง ล่าสุด ณ เวลา 10.45 น. ราคาอยู่ที่ 13.60 บาท บวก 1.60 บาท หรือ 13.33% สูงสุดที่ 14.10 บาท ต่ำสุดที่ 13.10 บาท มูลค่าซื้อขายที่ 517.39 ล้านบาท
15 พ.ย. 2560

ผู้สื่อข่าวรายงานว่า ราคาหุ้นบริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ณ เวลา 10.45 น. ราคาอยู่ที่ 13.60 บาท บวก 1.60 บาท หรือ 13.33% สูงสุดที่ 14.10 บาท ต่ำสุดที่ 13.10 บาท มูลค่าซื้อขายที่ 517.39 ล้านบาท ขณะที่ดัชนีตลาดหุ้นไทยโดยรวมบวก 0.44%

ทั้งนี้ราคาหุ้น ASIAN ปรับตัวขึ้น หลังจากบริษัทประกาศผลการดำเนินงานประจำไตรมาส 3/60 มีกำไรเติบโตแข็งแกร่ง โดย ASIAN รายงานผลการดำเนินงานประจำไตรมาส 3/60 สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 มีกำไรเพิ่มขึ้น เนื่องจากการเพิ่มขึ้นของยอดขายในกลุ่มผลิตภัณฑ์อาหารสัตว์เลี้ยงที่เพิ่มขึ้น 67% เมื่อเทียบกับช่วงเดียวกันของปีก่อนและยอดขายจากกลุ่มผลิตภัณฑ์อาหารสัตว์น้ำที่เพิ่มขึ้น 36% จากช่วงเดียวกันของปีก่อน